Z A P I S N I K

10. sjednice Vijeća Mjesnog odbora Petruševec, 
održane 23. veljače 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.


D N E V N I     R  E D

1. Donošenje Programa rada Vijeća Mjesnog odbora Petruševec za 2022.
1. Prijedlog zaključka o donošenju mišljenje o lokaciji za skladištenje građevinskog otpada.
1. Donošenje zaključka o suglasnosti za zajedničko održavanje Zbora građana.
1. Korištenje prostora MS Petruševec.
1. Aktualna komunalna problematika. 
1. Razno: izvješća, pitanja i  prijedlozi.



Ad 1.) Donošenje Programa rada Vijeća Mjesnog odbora Petruševec za 2022.

Članovi Vijeća primili su prijedlog Programa rada Vijeća mjesnog odbora Petruševec za 2022. 
Nakon kratkog izvješća predsjednika Vijeća, vijećnici nemaju nikakvih primjedbi na Program rada Vijeća mjesnog odbora Petruševec za 2022. tako da Vijeće jednoglasno donosi 


Program rada Vijeća Mjesnog odbora Petruševec		                                         			           za 2022.

a) Polazne odrednice

	Vijeće Mjesnog odbora Petruševec polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Petruševec.
	Naravno, polazne odrednice i ciljevi i zadaci programa rada Vijeća Mjesnog odbora Petruševec ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Petruševec kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Petruševec s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Petruševec koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Petruševec.
10. Posebnost Mjesnog odbora Petruševec je briga o vodocrpilištu Petruševec.
11. Nedoneseni, odnosno nedorečeni urbanistički planovi što usložnjava legalizaciju postojećih i izgradnju novih objekata u MO Petruševec.
12. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Petruševec s građanima,
· suradnje Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Petruševec a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Petruševec postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Petruševec o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Petruševec s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Petruševec selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Petruševec koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Petruševec.
5. Permanentno nastojanje za što učinkovitijom suradnjom Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.
6. Inicirati i predlagati kroz proceduru rješavanja bespravne gradnje, zaštite okoliša, vodocrpilišta i donošenje urbanističkih planova u Mjesnom odboru Petruševec.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Petruševec će u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Petruševec, te prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Petruševec.
b) Prioriteta za Plan komunalnih aktivnosti:
· Vijeću Gradske četvrti Peščenica-Žitnjak
c) Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
d) Program održavanja komunalne infrastrukture (kontinuirano kroz cijelu godinu)

3. Davanje mišljenja o prijedlozima akata i programima koja od Vijeća Mjesnog odbora Petruševec zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Petruševec (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Petruševec (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2023. (listopad-prosinac 2022.)
6. Donošenje Plana MKA za 2023. za Mjesni odbor Petruševec (listopad-prosinac 2022.)
7. Donošenje Financijskog plana Vijeća Mjesnog odbora Petruševec za 2022. (siječanj- ožujak 2022.)
8. Donošenje Izvješća o radu Vijeća Mjesnog odbora Petruševec za 2022. (veljača- svibanj 2022).
9. Donošenje Programa rada Vijeća Mjesnog odbora Petruševec za 2022. (veljača – kolovoz 2022)
10. Donošenje Godišnjeg obračuna Vijeća Mjesnog odbora Petruševec za 2022. (rujan - prosinac 2022.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Petruševec (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Petruševec (kontinuirano kroz cijelu godinu). 


Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Petruševec.
· suradnji Vijeća Mjesnog odbora Petruševec s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Petruševec, te o izvršenju proračunskih stavki koje se odnose na Gradski ured za mjesnu samoupravu Grada Zagreba.


Ad 2.) Prijedlog zaključka o donošenju mišljenje o lokaciji za skladištenje građevinskog 
           otpada.

		Predsjednik Vijeća, Kristijan Rašić upoznaje vijećnike o Nacrtu prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom. 
Otvara raspravu u kojoj sudjeluju svi vijećnici te s 4 glasa ZA i 1 glasom suzdržanim Vijeće donosi 

Z a k l j u č a k  

o rješavanju komunalne problematike                                                                                                                                    

1. Vijeće Mjesnog odbora Petruševec protivi se lokaciji nekretnine koju predlaže Grad Zagreb za privremeno skladištenje i oporabu građevinskog materijala i otpada koji će nastati prilikom obnove zgrada nakon potresa. 

2. [bookmark: _GoBack]Vijeće Mjesnog odbora Petruševec predlaže Vijeću Gradske četvrti Peščenica-Žitnjak da podrži ovaj zaključak Vijeća. 


Ad 3.) Donošenje zaključka o suglasnosti za zajedničko održavanje Zbora građana.

Predsjednik Vijeća Kristijan Rašić napominje da bi trebali donijeti zaključak o sazivanju zbora građana MO Resnik u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o sazivanju zbora građana
                                                                                                                                   
1. Vijeće Mjesnog odbora Petruševec podržava odluku o sazivanju zbora građana Mjesnog odbora Resnik u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi s temama:

· davanje mišljenja o prijedlogu lokacije na području MO Resnik za privremeno skladištenje materijala od uklanjanja građevnog otpada nastalog kod obnove zgrada oštećenih potresom;
· davanje mišljenja o prijedlogu izgradnje objekta Sortirnice na području MO Resnik

2. Mjesto i datum održavanja zbora građana odredit će se naknadno o čemu će se uputiti javni poziv na način prikladan mjesnim prilikama.


Ad 4.) Korištenje prostora MS Petruševec.

	Predsjednik Vijeća Kristijan Rašić izvješćuje nazočne da su pristigla dva zahtjeva za produljenje korištenja prostora i to od stranke HDZ i HDZ-mladi.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora Mjesne samouprave Petruševec te:
- donesi zaključak o korištenja prostora MS Petruševec politčkoj stranci HDZ-a, I Petruševec 78a, kojeg zastupa Kristijan Rašić, i to u terminu petkom od 18,00 – 20,00 sati.


Z a k lj u č a k

o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:
- donosi zaključak o korištenja prostora MS Petruševec politčkoj stranci mladi HDZ-a, I. Petruševec 78a, kojeg zastupa Pavao Škoko Gavranović, i to u terminu ponedjeljkom od 16,00 – 17,00 sati.


Ad 5.) Aktualna komunalna problematika.

	Predsjednik Vijeća Kristijan Rašić ukratko daje izvješće o trenutnim radovima koji se izvode na području Mjesnog odbora Petruševec i komunalnim akcijama koje su realizirane kroz godinu.
Potpredsjednik Vijeća Luka Bojev ukazuje vijećnicima na problem korova i trave od d Črnkovečke ulice 4a pa sve do Radničke ceste. Napominje da bi trebalo hitno donijeti zaključak  prema nadležnim tijelima za rješavanje navedenog problema.
Predsjednik daje na glasanje te Vijeće jednoglasno donosi

Z a k l j u č a k
o čišćenju korova  i košnji trave

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži:

· Ćišćenje korova i košnju trave na potezu od Črnkovečke ulice 4a do Radničke ceste.


Članica Vijeća Kristina Topolovec napominje da je primila usmeni zahtjev građana I. Petruševca IV. odvojka a vezano za zamjenu drvenih električnih stupova betonskim. 

Z a k l j u č a k
o zamjeni drvenih električnih stupova betonskim

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži:

· zamjenu drvenih električnih stupova betonskim u ulici I. Petruševec IV. odvojak od broja 2 do broja 20 (11 komada).
· zamjenu drvenih električnih stupova betonskim u ulici I. Petruševec II. odvojak od broja 10 do broja 13 (5 komada).


Ad 6.) Izvješća, pitanja i prijedlozi.

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

KLASA:024-08/22-003/398
URBROJ:251-13-11-11-22-3
Zagreb, 23. veljače 2022.

Zapisnik sastavio:
______________
Luka Bojev	
Predsjednik
Vijeća Mjesnog odbora
Petruševec
_______________________
 Kristijan Rašić
